Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08-ZTFI-A, 69/08-ZZavar-E in 40/12-ZUJF; v nadaljevanju ZJU) Ministrstvo za infrastrukturo, Direkcija Republike Slovenije za infrastrukturo, Tržaška cesta 19, Ljubljana, objavlja javni natečaj za uradniško delovno mesto

**PODSEKRETAR (šifra DM 462) v Sektorju za finance**

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) oziroma specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) oziroma magistrsko izobraževanje (druga bolonjska stopnja)/magistrska izobrazba (druga bolonjska stopnja);
* najmanj šest (6) let delovnih izkušenj;
* obvezno usposabljanje za imenovanje v naziv;
* državljanstvo Republike Slovenije;
* znanje uradnega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne izkušnje so delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi petega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialistični študij.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv, v nasprotnem primeru bo moral izbrani kandidat najpozneje v enem letu od sklenitve pogodbe o zaposlitvi opraviti usposabljanje v skladu s prvim odstavkom 89. člena ZJU.

Naloge, ki se opravljajo na tem delovnem mestu:

* samostojno opravljanje nalog z delovnega področja organizacijske enote, ki zahtevajo v proračunu obravnavanje pogodb, aneksov, naročilnic, podjemnih pogodb (NOSD), finančne elemente predobremenitev (FEP) in finančno ovrednotene programe (FOP);
* pošiljanje oz. posredovanje pogodb, aneksov, naročilnic, podjemnih pogodb, FEP-e in FOP-e na Ministrstvo za finance;
* izvajanje nalog v zvezi s pripravo proračuna in spremljanje porabe proračunskih sredstev;
* kontrola sredstev na ravni podpogramov, proračunskih postavk in projektov NRP v okviru informacijskega sistema MFERAC;
* sodelovanje pri koordinaciji aplikacije Upravljanje sistema (eAdmin) za informacijski sistem MFERAC (dodeljevanje pravic, spremembe pravic, ukinitev uporabnika);
* izmenjava podatkov med informacijskim sistemom MFERAC in informacijskim sistemom e-MA;
* izvoz podatkov iz informacijskega sistema MFERAC za potrebe analiz in obdelavo podatkov;
* samostojno oblikovanje sistemskih rešitev in drugih najzahtevnejših gradiv in analiz;
* vodenje in sodelovanje v najzahtevnejših projektnih skupinah;
* opravljanje drugih najzahtevnejših nalog v skladu z navodili nadrejenega.

Prednosti pri izbiri bodo imeli kandidati s poznavanjem področja izvrševanja proračuna RS, javnofinančnih predpisov in sistema MF ERAC.

Strokovna usposobljenost kandidatov se bo presojala na podlagi priložene izjave o izpolnjevanju pogojev, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe;
2. pisno izjavo kandidata o izpolnjevanju pogoja glede zahtevanih delovnih izkušenj na zahtevani ravni izobrazbe;
3. pisno izjavo kandidata o izpopolnjevanju pogoja znanja uradnega jezika;
4. pisno izjavo kandidata o opravljenem usposabljanju za imenovanje v naziv (če je usposabljanje opravil) oziroma pisno izjavo kandidanta o neopravljenem usposabljanju za imenovanje v naziv (če usposabljanja še ni opravil);
5. pisno izjavo kandidata:
- da je državljan Republike Slovenije
- da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
- da  zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
6. pisno izjavo, da za namen tega natečajnega postopka dovoljuje Direkciji RS za infrastrukturo pridobitev podatkov iz uradnih evidenc drugih organov (če kandidat to dovoljuje) oziroma pisno izjavo, da bo za namen tega natečajnega postopka podatke iz uradnih evidenc predložil sam (če kandidat ne dovoljuje, da podatke iz uradnih evidenc pridobi Direkcija RS za infrastrukturo).

**Prijava na prosto delovno mesto mora biti obvezno pripravljena na obrazcu »Vloga za zaposlitev«, ki je priloga tega javnega natečaja. Kandidat mora v obrazcu izpolniti vse rubrike ter priložiti tudi podpisano izjavo o izpolnjevanju pogojev.**

V izbirni postopek bodo v skladu z 21. členom Uredbe o postopku za zasedbo delovnega mesta v organih državne uprave in pravosodnih organih (Uradni list RS, št. 139/06 in 104/10) uvrščeni kandidati, ki izpolnjujejo natečajne pogoje.

Izbrani kandidat bo opravljal delo na uradniškem delovnem mestu podsekretar v nazivu podsekretar. Z izbranim kandidatom bo sklenjeno delovno razmerje za nedoločen čas, s polnim delovnim časom. Izbrani kandidat bo delo opravljal na sedežu Ministrstva za infrastrukturo, Direkcije Republike Slovenije za infrastrukturo, Tržaška cesta 19, 1000 Ljubljana.

Kandidati pošljejo prijavo (na priloženem obrazcu Vloga za zaposlitev) v zaprti ovojnici z označbo: "za prosto delovno mesto – PODSEKRETAR (št. DM 462), na naslov: Direkcija RS za infrastrukturo, Tržaška cesta 19, 1000 Ljubljana. Rok za vlaganje prijav je 8 dni po objavi na osrednjem spletnem portalu gov.si ter Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.drsi@gov.si pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem portalu gov.si.

Informacije o izvedbi postopka daje ga. Katarina Kurmanšek, tel. (01) 478 80 57, informacije o delovnem področju pa ga. Mihaela Dovč, tel. (01) 478 81 27, vsak delovni dan od 11.00 do 12.00 ure.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

S posredovanjem vloge za zaposlitev kandidat jamči, da so osebni podatki, ki jih posreduje Direkciji Republike Slovenije za infrastrukturo, točni, ažurni in popolni.

Pri Direkciji Republike Slovenije za infrastrukturo spoštujemo pravico do zasebnosti, zato z osebnimi podatki kandidatov ravnamo odgovorno ter skladno s Splošno uredbo o varstvu podatkov (GDPR) in veljavnim Zakonom o varstvu osebnih podatkov. Informacije o obdelavi osebnih podatkov za področje iskalcev zaposlitve so dostopne na spletni povezavi (www.di.gov.si). Na željo kandidata lahko informacije o obdelavi osebnih podatkov posredujemo po pošti.

Priloga: - obrazec VLOGA ZA ZAPOSLITEV